
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS PALONŲ BENDRUOMENEI

2025 m.                       d. Nr. T-
Radviliškis 

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktais, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į Palonų bendruomenės 2025 m. spalio 7 d. prašymą, Radviliškio rajono savivaldybės administracijos 2025 m. lapkričio 3 d. raštą Nr. S-3289 (8.32) „Dėl sutikimo perduoti savivaldybės turtą panaudos pagrindais Palonų bendruomenei“, Radviliškio rajono savivaldybės taryba  nusprendžia:
. Perduoti Palonų bendruomenei (kodas – 171666984) laikinai neatlygintinai valdyti ir naudotis panaudos pagrindais iki 2034 m. kovo 27 d. (imtinai) Radviliškio rajono savivaldybei nuosavybės teise priklausantį, Radviliškio rajono savivaldybės administracijos patikėjimo teise valdomą šulinį (kitus inžinerinius statinius), esantį Mokyklos g. 10, Palonuose, Baisogalos sen., Radviliškio r. sav., unikalus Nr. 7197-0014-1080 (po unikalaus numerio padalinimo šuliniui suteiktas unikalus Nr. 4400-6796-1699), inventorinis Nr. 163020/1, įsigijimo vertė – 118,46 Eur, likutinė vertė 2025 m. spalio 31 d. – 70,98 Eur.
. 	Nustatyti, kad šio sprendimo 1 punkte nurodytas turtas perduodamas tenkinti gyvenamosios vietovės bendruomenės viešuosius poreikius.
. 	Įgalioti Radviliškio rajono savivaldybės administracijos direktorių pasirašyti sprendime nurodyto turto panaudos sutartį.
. 	Įgalioti Radviliškio rajono savivaldybės administracijos Baisogalos seniūnijos seniūną perduoti sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, sprendimo projekto tikslai ir uždaviniai.
Projektas parengtas gavus Palonų bendruomenės (toliau – bendruomenė) prašymą perduoti panaudos pagrindais šulinį, esantį šalia buvusio medicinos punkto ir kitų pagalbinio ūkio pastatų, Mokyklos g. 10, Palonuose, kurie bendruomenei yra perduoti 2024-03-26 panaudos sutartimi. Šulinys perduodamas tam pačiam terminui kaip ir pagrindinio pastato, šalia kurio yra šulinys, 2024-03-26 panaudos sutarties galiojimo laikotarpiui –  iki 2034-03-27. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Valstybės ir savivaldybių turto valdymo, naudojimo ir disponavimo juo įstatymo 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta kad savivaldybės turtas gali būti perduodamas panaudos pagrindais asociacijoms ne ilgesniam kaip 10 metų laikotarpiui šio įstatymo 14 straipsnio 2 dalyje nustatytiems veiklos tikslams.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Palonų bendruomenė panaudos pagrindais perduotą turtą naudos tenkinti gyvenamosios vietovės bendruomenės viešuosius poreikius (Palonuose nėra centralizuoto vandens tiekimo).
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos direktoriumi, juristu, kalbininku, Baisogalos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2025-11-03 klausimynas Nr. 2025/K-11;
. Mokyklos g. 10, Palonų k., Radviliškio r. sav., nekilnojamojo turto registro išrašas;
. Pastato, esančio Mokyklos g. 10, Palonų k, Radviliškio r. sav., pastatų išdėstymo planas;
. Savivaldybės administracijos 2025-11-03 raštas Nr. S-3289 (8.32).

Investicijų ir turto valdymo skyriaus vyriausioji specialistė				    Diana Skaburskienė
